Jono Aisčio poezijos fenomenas

Pirmąjį savo eilėraštį „Baladė“ Aistis paskelbė 1926 metais *Ateityje* (nr. 5-6). Į viešą literatūrinę veiklą įsijungė 1929-aisiais kartu su broliais Motiejum ir Antanu Miškiniais Petru Juodeliu ir kitais dalyvaudamas *Pjūvyje* kurio estetinė linija buvo griežtai priešinga *Keturių vėjų* skelbtam anarchiniam radikalizmui nieko negriaunanti nebekartojanti ritualiniu tapusio atsiribojimo ir atsisveikinimo su Maironiu nesityčiojanti iš prieš tai buvusios kartos bet ypač pabrėžianti kūrybiškumo bei atvirumo pasauliui primatą. Laisvą ir nepriklausomą valstybę atkūrusi Lietuva pjūvininkams buvo gyva konkreti niekuo nepakeičiama realybė egzistuojanti nebe vien Maironio apdainuotų kovų ir be ryto nakties kontekste ne kaip atpildas už tas kovas ji jiems egzistavo paprasčiausia šio žodžio prasme ir jie savo likimą be jokių sąlygų ir iliuzijų siejo su jos likimu. Kitaip sakant jie tikėjo Lietuva neabejodami jos realumu. Pirmajame žurnalo numeryje Petras Juodelis rašė Mes tikime Lietuva ir mes taip mylime savo Lietuvą, kad jos žlugimo nepakeltumėme. Jie taip pat reikalavo blaivesnio ir konkretesnio požiūrio į tautos kultūrą tuo atsiribodami ir nuo simbolistų tebeieškojusių tikros ar tariamos tautos dvasios ir nuo *Keturių vėjų* kurių žygio riteriai ieškojo priešų savo bravūrai pateisinti. Čia dar būtų galima pastebėti kad kas dėl *Keturių vėjų* Aistis ir kiti pjūvininkai nebuvo jiems tokie priešiški ir pripažino (nors ir vengė tatai viešai pasakyti) kad jie atliko naudingą „juodą darbą“ išjudindami vos bekvėpuojančią mūsų literatūrą; kad jų įvairiems ekscesams bei naujai pas mus „europietiškai“ griaunamajai retorikai sunaudotoji energija nenuėjo veltui (būtų gi kas nors turėjęs tatai padaryti!). Asmeniškai Aisčio santykiai su keturvėjininkais buvo korektiški o kartais net ir labai artimi su dviem iš jų Kaziu Binkiu ir Antanu Rimydžiu jį riš visą gyvenimą trukusi draugystė. <...>

Pirmoji Aisčio poezijos knyga *Eilėraščiai* pasirodė 1932 metais Keturių vėjų sukeltoms kovoms pasibaigus ir jų vadams jau pasirinkus pelningesnį bulvarinio žurnalizmo amatą. Pirmojo dešimtmečio poezijoje kone absoliučiai viešpatavęs Putino Kiršos ir Sruogos triumviratas keturvėjininkų gerokai apipešiotas buvo beatgaunąs savo laikinai prarastas pozicijas. Pjūvininkai taip pat jau buvo išsibarstę kartais net diametraliai priešingomis kryptimis. Literatūrinis avangardas susispietęs aplink trumpalaikius žurnalus bei almanachus (*Granitą*, *Liniją*, *Trečią frontą* etc.) siūlė naujus dažniausiai siaurai ideologiškai sąlygotus iš tuo metu plačiai diskutuojamos „literatūros krizės“ išėjimo receptus. Bet publikai visas tas verbalistinis radikalizmas buvo jau nusibodęs. Tad momentas konservatyviau nusiteikusiam Aisčiui buvo itin palankus.

Kritika pirmąjį poeto rinkinį sutiko nepasiruošusi dezorientuota senosios vertinimo normos bei kriterijai šiai absoliučiai naujai poezijai nebetiko. Tokie eilėraščiai kaip „Tristija“ (vėliau įjungtas į *Baladžių* ciklą) „Fotografija“ „Kartais“ (tuomet dar be pavadinimo) „Rugpjūčio naktis“ „Karalius Lyras“ „Akys“ „Lorelei“ etc. primityvokos ir kiek provinciališkos mūsų laiko poezijos fone turėjo šiek tiek šokiruoti net ir patyrusius senosios kartos „literatūros vilkus“. Vienas pirmųjų kritikų kalbėjusių to paties rango terminais buvo Antanas Vaičiulaitis Aug. Raginio slapyvardžiu *Židinyje* paskelbęs *Eilėraščių* recenziją kurios pagrindinės tezės ir šiandien tebegalioja. <...>

Po pirmųjų ir tokiais „pritrenkiančiais“ atvejais visai suprantamų nesusipratimų greitai visiems tiek skaitytojams tiek kritikams buvo aišku kad su šiuo debiutiniu jauno poeto rinkiniu lietuvių poezija pakilo į naują pakopą emocijų bei pojūčių kultūra „pasivydama“ Vakarus ir išsivaduodama iš lig tol kone privalomo provincializmo instituciniu tapusio trafaretinio patriotizmo etc. Putino-Kiršos-Sruogos kartoje žodis tebebuvo iki tam tikro laipsnio „verstinis“ su visu jo sąvokiniu turiniu atsineštas iš svetur t. y. vis dar tam tikra prasme nelaisvos situacijos padarinys. Aisčio žodis šiame pirmajame rinkinyje yra politiškai kultūristoriškai emociškai ir prozodiškai emancipuotas mediumas atviras sau ir pasauliui nebeslegiamas jokios paveldėtos stigmos naujas savas tyras ir niekam nekaltas kaip pirmąją kalbos pasaulio sukūrimo dieną betarpiško santykio su realybe ir savimi pačiu produktas pajėgus ne tik išreikšti fenomenologiškai nuogą buitį bet ir transformuoti.

Nyka-Niliūnas A. Temos ir variacijos. V., 1996, p. 65-67.

Jono Aisčio poezijos fenomenas

Pirmąjį savo eilėraštį „Baladė“ Aistis paskelbė 1926 metais *Ateityje* (nr. 5-6). Į viešą literatūrinę veiklą įsijungė 1929-aisiais, kartu su broliais Motiejum ir Antanu Miškiniais, Petru Juodeliu ir kitais dalyvaudamas *Pjūvyje*, kurio estetinė linija buvo griežtai priešinga *Keturių vėjų* skelbtam anarchiniam radikalizmui, nieko negriaunanti, nebekartojanti ritualiniu tapusio atsiribojimo ir atsisveikinimo su Maironiu, nesityčiojanti iš prieš tai buvusios kartos, bet ypač pabrėžianti kūrybiškumo bei atvirumo pasauliui primatą. Laisvą ir nepriklausomą valstybę atkūrusi Lietuva pjūvininkams buvo gyva, konkreti, niekuo nepakeičiama realybė, egzistuojanti nebe vien Maironio apdainuotų kovų ir be ryto nakties kontekste, ne kaip atpildas už tas kovas: ji jiems egzistavo paprasčiausia šio žodžio prasme, ir jie savo likimą be jokių sąlygų ir iliuzijų siejo su jos likimu. Kitaip sakant, jie tikėjo Lietuva, neabejodami jos realumu. Pirmajame žurnalo numeryje Petras Juodelis rašė: „Mes tikime Lietuva ir mes taip mylime savo Lietuvą, kad jos žlugimo nepakeltumėme.“ Jie taip pat reikalavo blaivesnio ir konkretesnio požiūrio į tautos kultūrą, tuo atsiribodami ir nuo simbolistų, tebeieškojusių tikros ar tariamos tautos dvasios, ir nuo *Keturių vėjų*, kurių žygio riteriai ieškojo priešų savo bravūrai pateisinti. Čia dar būtų galima pastebėti, kad, kas dėl *Keturių vėjų*, Aistis ir kiti pjūvininkai nebuvo jiems tokie priešiški ir pripažino (nors ir vengė tatai viešai pasakyti), kad jie atliko naudingą „juodą darbą“, išjudindami vos bekvėpuojančią mūsų literatūrą; kad jų įvairiems ekscesams bei naujai pas mus „europietiškai“ griaunamajai retorikai sunaudotoji energija nenuėjo veltui (būtų gi kas nors turėjęs tatai padaryti!). Asmeniškai Aisčio santykiai su keturvėjininkais buvo korektiški, o kartais net ir labai artimi: su dviem iš jų – Kaziu Binkiu ir Antanu Rimydžiu – jį riš visą gyvenimą trukusi draugystė. <...>

Pirmoji Aisčio poezijos knyga *Eilėraščiai* pasirodė 1932 metais, Keturių vėjų sukeltoms kovoms pasibaigus ir jų vadams jau pasirinkus pelningesnį bulvarinio žurnalizmo amatą. Pirmojo dešimtmečio poezijoje kone absoliučiai viešpatavęs Putino, Kiršos ir Sruogos triumviratas, keturvėjininkų gerokai apipešiotas, buvo beatgaunąs savo laikinai prarastas pozicijas. Pjūvininkai taip pat jau buvo išsibarstę, kartais net diametraliai priešingomis kryptimis. Literatūrinis avangardas, susispietęs aplink trumpalaikius žurnalus bei almanachus (*Granitą*, *Liniją*, *Trečią frontą* etc.) siūlė naujus, dažniausiai siaurai ideologiškai sąlygotus iš tuo metu plačiai diskutuojamos „literatūros krizės“ išėjimo receptus. Bet publikai visas tas verbalistinis radikalizmas buvo jau nusibodęs. Tad momentas konservatyviau nusiteikusiam Aisčiui buvo itin palankus.

Kritika pirmąjį poeto rinkinį sutiko nepasiruošusi, dezorientuota: senosios vertinimo normos bei kriterijai šiai absoliučiai naujai poezijai nebetiko. Tokie eilėraščiai, kaip „Tristija“ (vėliau įjungtas į *Baladžių* ciklą), „Fotografija“, „Kartais“ (tuomet dar be pavadinimo), „Rugpjūčio naktis“, „Karalius Lyras“, „Akys“, „Lorelei“ etc., primityvokos ir kiek provinciališkos mūsų laiko poezijos fone turėjo šiek tiek šokiruoti net ir patyrusius senosios kartos „literatūros vilkus“. Vienas pirmųjų kritikų, kalbėjusių to paties rango terminais, buvo Antanas Vaičiulaitis, Aug. Raginio slapyvardžiu *Židinyje* paskelbęs *Eilėraščių* recenziją, kurios pagrindinės tezės ir šiandien tebegalioja. <...>

Po pirmųjų ir tokiais „pritrenkiančiais“ atvejais visai suprantamų nesusipratimų greitai visiems – tiek skaitytojams, tiek kritikams – buvo aišku, kad su šiuo debiutiniu jauno poeto rinkiniu lietuvių poezija pakilo į naują pakopą, emocijų bei pojūčių kultūra „pasivydama“ Vakarus ir išsivaduodama iš lig tol kone privalomo provincializmo, instituciniu tapusio trafaretinio patriotizmo etc. Putino-Kiršos-Sruogos kartoje žodis tebebuvo iki tam tikro laipsnio „verstinis“, su visu jo sąvokiniu turiniu atsineštas iš svetur, t. y. vis dar tam tikra prasme nelaisvos situacijos padarinys. Aisčio žodis šiame pirmajame rinkinyje yra politiškai, kultūristoriškai, emociškai ir prozodiškai emancipuotas mediumas, atviras sau ir pasauliui, nebeslegiamas jokios paveldėtos stigmos; naujas, savas, tyras ir niekam nekaltas kaip pirmąją kalbos pasaulio sukūrimo dieną betarpiško santykio su realybe ir savimi pačiu produktas, pajėgus ne tik išreikšti fenomenologiškai nuogą buitį, bet ir transformuoti.

Nyka-Niliūnas A. Temos ir variacijos. V., 1996, p. 65-67.